《次韵戴帅初不赴丹山醵饮二首》
宋代·陈著

吁嗟世事已难言，得遇重阳强作欢。
白发不供新样眼，黄花却喜旧儒冠。
两三杯里意存古，四十年前盟未寒。
青壁丹崖本深窈，谁知冷处有人看。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。